Bratislavan päärautatieasema

Bratislavan päärautatieasema (; lyhennys: Bratislava hl. st.) on rautatieasema Slovakian pääkaupungissa Bratislavassa. Rautatieasema on maansa tärkein matkustajaliikenteen asema ja osa Slovakian tasavallan rautateiden (ŽSR) yhteensä 292:n rautatieaseman (2022) palveluverkostoa. Vuonna 2015 asemaa käytti arkipäivisin noin 60 000 ihmistä. Päivittäin asemalta lähti noin 125 junaa ja sinne saapui noin 120 junaa. Lisäksi aseman kautta kulki noin 35 junaa.

Päärautatieasema sijaitsee noin 1,8 kilometriä Bratislavan vanhasta kaupungista pohjoiseen, kävellen noin 15 minuutin matkan päässä. Haluttaessa päärautatieaseman edestä pääsee 8-15 minuutin välein kulkevalla raitiotievaunuilla numero 1 Bratislavan vanhan kaupungin luo.

Vuonna 1848 valmistunut Wien-Bratislava -linjan rautatieasema on yhä tallella, ja sijaitsee runsas 300 metriä nykyisen päärautatieaseman eteläpuolella. Rakennus on nykyään rautatiepoliisin käytössä. Tämän vanhan pääasemarakennuksen pohjoispuolella on Bratislavan liikennemuseo sinne johtavine vanhoine raiteineen.

Lähteet

Aiheesta muualla

 IC-junayhteyksien haku   (zssk.sk)
 Bratislava hlavná stanica - Odchody / Depatures (Bratislavasta lähtevät junat)  (zsr.sk)

Slovakian rautatieliikennepaikat
Bratislavan liikenne
Bratislavan rakennukset ja rakennelmat
1800-luvulla rakennetut rautatieliikennepaikat